《金缕曲·补题玉殿归真仙图》
清代·许禧身

撒手归穹岱。猛回头、椿庭隐约，琼楼槛外。引动离情悲萦目，只琼佯佯不睐。

早满腹、伤心低黛。欲向瑶池消瘴浊，忽氤氲、绕户仙云霭。

神异处，费人解。

曾言岛主归班快。怎情牵、纷然扰攘，桑田沧海。更看清瓶能济世，折琼杨枝遍洒。

想天上、孺心常在。梦入萱闱频慰藉，每乘风、栩栩庭前彩。

拨尘雾，娱亲迈。

作者简介：许禧身，字仲萱，仁和人。祐身妹，贵阳直隶总督陈夔龙继室。有《亭秋馆诗词钞》。